**ZMLUVA O POSKYTNUTÍ SLUŽIEB**

**uzavretá podľa § 269 ods. 2 a nasl. zákona č. 513/1991 Zb. v znení neskorších predpisov (ďalej len „Zmluva“) na poskytnutie služieb**

***„******Drahovce - Obecná splašková kanalizácia - stavebný dozor“***

|  |  |
| --- | --- |
| **1. Objednávateľ: Obec Drahovce**  Sídlo: Hlavná 429/127, 922 41 Drahovce |  |
| Štatutárny orgán: Miroslav Ledecký, starosta obce |  |
| Kontaktná osoba: Miroslav Ledecký, starosta obce  IČO: 00312461 |  |
| DIČ: 2020530864 |  |
| IBAN: SK38 5600 0000 0010 1535 0008 |  |
|  |  |
| (ďalej aj len ako “*Objednávateľ*“) |  |
|  |  |
| **2**. **Poskytovateľ:**  Sídlo: | |  |
| Štatutárny orgán: |  |
| Kontaktná osoba: | e-mail: |
| IBAN:  SWIFT (BIC): |  |
| IČO: |  |
| DIČ: |  |
| IČ DPH: |  |
| Zápis: |  |
| (ďalej aj len ako „*Poskytovateľ*“ alebo *„Stavebný dozor*) |  |
|  |  |

(Objednávateľ a Poskytovateľ, resp. Stavebný dozor spolu ďalej aj len ako „*Strany zmluvy*“)

**Preambula**

1. Objednávateľ vyhlásil v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „**zákon o verejnom obstarávaní**“) zákazku s nízkou hodnotou na poskytnutie služieb, predmetom ktorej je činnosť stavebného dozoru pre stavbu: ***„Drahovce - Obecná splašková kanalizácia“*** (ďalej ako „**Verejné obstarávanie**“). Poskytovateľ je úspešný uchádzač, ktorý predložil najvýhodnejšiu ponuku v rámci uskutočneného Verejného obstarávania na predmet zákazky a zároveň splnil aj ostatné podmienky Verejného obstarávania.
2. Poskytovateľ vyhlasuje, že si je vedomý skutočnosti, že služby, ktoré majú byť poskytnuté na základe tejto Zmluvy, sú financované z prostriedkov európskych štrukturálnych a investičných fondov, v rámci operačného programu Kvalita životného prostredia (ďalej len „**Projekt**“), nakladanie s ktorými podlieha osobitným predpisom a pravidlám v zmysle platných právnych predpisov.
3. Objednávateľ vyhlasuje, že má záujem, aby Poskytovateľ pre neho vykonal predmet Zmluvy, za ktorý mu zaplatí cenu podľa podmienok nižšie dohodnutých v tejto Zmluve.
4. Poskytovateľ vyhlasuje, že je v jeho odborných schopnostiach a možnostiach vykonať pre Objednávateľa predmet Zmluvy podľa podmienok nižšie dohodnutých v tejto Zmluve.

Článok 1.

Predmet zmluvy

1. Predmetom Zmluvy je poskytnutie služieb stavebného dozoru pre stavbu „***Drahovce - Obecná splašková kanalizácia****“* v súlade s požiadavkami platnej legislatívy, predovšetkým bude dbať na dodržiavanie postupov v súlade s § 46b o stavebnom dozore a   
§ 98 o štátnom stavebnom dohľade podľa zákona č. 50/1976 Zb. o územnom plánovaní a stavebnom poriadku (ďalej len „**Služby**“).

Článok 2.

Plnenie Zmluvy a ustanovenia o právach duševného vlastníctva

1. Poskytovateľ je povinný na základe tejto Zmluvy riadne a včas zabezpečiť Služby v súlade s touto Zmluvou, podmienkami Verejného obstarávania uvedenými najmä v ustanoveniach jeho príslušnej časti a pokynmi Objednávateľa, pokiaľ tieto budú vydané.
2. Zabezpečenie Služieb preukazuje Poskytovateľ na základe Výkazu, ktorý musí obsahovať najmä nasledovné náležitosti:
3. označenie Poskytovateľa,
4. označenie Objednávateľa,
5. číslo Zmluvy,
6. špecifikáciu zabezpečených Služieb podľa Zmluvy, a to v takom rozsahu, aby mohol byť identifikovateľný a jasne preukázateľný:
7. rozsah Služieb podľa Zmluvy, v súlade s touto Zmluvou, podmienkami Verejného obstarávania uvedenými najmä v ustanoveniach jeho príslušnej časti a pokynmi Objednávateľa, pokiaľ tieto boli vydané,
8. počet a identifikácia odborníkov Poskytovateľa zúčastnených na poskytnutí Služieb a pod.,
9. lehotu trvania zabezpečených Služieb,
10. názov a ITMS kód Projektu, ak sa uplatňuje,
11. iné náležitosti, ak vyplývajú z tejto Zmluvy vrátane jej príloh a/alebo ak budú určené Objednávateľom,
12. meno, priezvisko, funkcia a podpis osoby konajúcej v mene/za Poskytovateľa

(ďalej len „**Výkaz**“).

1. Pred ukončením trvania Zmluvy Poskytovateľ je povinný vyhotoviť Záverečnú správu, ktorej obsah a formát bude totožný s priebežnými správami, pričom bude obsahovať kumulatívne údaje za celú dobu poskytovania Služieb. Pracovnú verziu záverečnej správy predloží Poskytovateľ Objednávateľovi najneskôr 20 (dvadsať) dní pred dátumom ukončenia Zmluvy. Objednávateľ správu buď odsúhlasí alebo vráti s pripomienkami na doplnenie do 10 (desiatich) pracovných dní od dátumu obdržania. Záverečná správa po jej odsúhlasení bude priložená k záverečnej faktúre Poskytovateľa. Súčasťou záverečnej správy budú aj podrobné podklady k zaraďovaniu majetku v rozsahu a formáte požadovanom Objednávateľom.
2. Objednávateľ sa zaväzuje poskytnúť Poskytovateľovi potrebnú súčinnosť na riadne plnenie záväzkov Poskytovateľa vyplývajúcich z tejto Zmluvy.
3. Na potreby tejto Zmluvy sa pracovná doba Poskytovateľa stanovuje od 7.00 do 17.00 hod. Dĺžka pracovnej doby Poskytovateľa môže byť Objednávateľom jednostranne upravená podľa potreby a postupu výstavby. Poskytovateľ podpisom tejto Zmluvy berie na vedomie, že pracovná doba Zhotoviteľa Diela nie je obmedzená a práce na stavbe môžu byť vykonávané aj počas dní pracovného voľna a pracovného pokoja, taktiež počas štátnych sviatkov.

Poskytovateľ je povinný 1 (jeden) rovnopis Výkazu doručiť Objednávateľovi.Článok 3.

Cena za poskytnuté Služby

1. Cena za zabezpečenie Služieb je stanovená v súlade so zákonom č. 18/1996 Z. z. o cenách v znení neskorších predpisov, vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a vyplýva z ponuky Poskytovateľa predloženej v rámci Verejného obstarávania pre príslušnú časť.
2. Celková cena za zabezpečenie Služieb vo výške [\*],- EUR bez DPH (slovom [\*] eur bez dane z pridanej hodnoty) (ďalej len „**Celková cena**“) predstavuje maximálnu a konečnú cenu za zabezpečenie Služieb podľa tejto Dohody. Pre odstránenie akýchkoľvek pochybností platí, že Celková cena nemusí byť vyčerpaná.
3. V Celkovej cene sú zahrnuté všetky náklady, ktoré Poskytovateľovi vzniknú v súvislosti s plnením tejto Zmluvy. Strany Zmluvy sa zároveň dohodli, že do úvahy sa nebudú brať žiadne nároky na zmenu/úpravu Celkovej ceny vyplývajúce z chýb alebo opomenutí povinností Poskytovateľa, a to najmä z nesprávneho alebo nepresného ocenenia predmetu zákazky v zmysle uskutočneného Verejného obstarávania. Poskytovateľ vyhlasuje, že pri stanovení ceny osobitne prihliadal a zahrnul do nej všetky náklady spojené s plnením tejto Zmluvy vyplývajúce mu zo všeobecne záväzných pracovno-právnych predpisov, všeobecne záväzných právnych predpisov v oblasti bezpečnosti a ochrany zdravia pri práci, všeobecne záväzných právnych predpisov v oblasti sociálneho zabezpečenia, ak sa na Poskytovateľa tieto predpisy vzťahujú.
4. Pre odstránenie akýchkoľvek pochybností platí, že Celková cena je maximálna a nesmie byť prekročená. V prípade, ak sa Poskytovateľ v priebehu trvania tejto Zmluvy stane platcom DPH, nezakladá to jeho nárok na zvýšenie ceny.
5. Objednávateľ neposkytne Poskytovateľovi žiadny preddavok ani zálohovú platbu. Poskytovateľ nemá nárok na žiadnu inú odmenu, náhradu alebo iné protiplnenie za plnenie tejto Zmluvy, než je cena určená v zmysle tohto Článku Zmluvy.
6. Cena bude Objednávateľom hradená mesačne vždy za uplynulé obdobie na základe Výkazu. Úhrada Ceny sa vykoná na základe riadne doručenej faktúry. Poskytovateľ preukázateľne doručí Objednávateľovi faktúru, a to v 3 (troch) rovnopisoch, pričom faktúra musí okrem náležitostí v zmysle všeobecne záväzných právnych predpisov obsahovať najmä:
7. označenie Poskytovateľa,
8. označenie Objednávateľa,
9. číslo faktúry,
10. názov a registračné číslo tejto Zmluvy,
11. špecifikáciu zabezpečených Služieb podľa Zmluvy,
12. dátum vyhotovenia faktúry,
13. lehotu splatnosti faktúry,
14. IBAN Poskytovateľa v zmysle tejto Zmluvy,
15. názov a ITMS kód Projektu, ak sa uplatňuje,
16. fakturovanú sumu bez DPH, sadzbu a výšku DPH, fakturovanú sumu s DPH (ak Poskytovateľ nie je platcom DPH, sadzba a výška DPH sa neuvádza),
17. fotokópiu Výkazu potvrdeného zo strany Objednávateľa ako jej neoddeliteľnú prílohu,
18. Správu Stavebného dozoru za príslušný kalendárny mesiac,
19. meno, priezvisko, funkcia a podpis osoby konajúcej v mene/za Poskytovateľa

(ďalej len „**Faktúra**“).

Za správne vyhotovenie Faktúry a za správne vyčíslenie výšky DPH zodpovedá v plnom rozsahu Poskytovateľ. Pre odstránenie akýchkoľvek pochybností platí, že Poskytovateľ nie je oprávnený do Faktúry zahrnúť tie Služby, ktoré neboli prevzaté na základe Výkazu potvrdeného zo strany Objednávateľa.

1. Ak Faktúra nebude obsahovať všetky údaje a/alebo fotokópiu Výkazu v zmysle ustanovenia bodu 6. tohto Článku Zmluvy a/alebo ak bude Faktúra obsahovať nesprávne údaje a/alebo ak nebudú splnené náležitosti v zmysle všeobecne záväzných právnych predpisov, Objednávateľ je oprávnený takúto Faktúru vrátiť Poskytovateľovi. Lehota splatnosti Faktúry začne plynúť doručením opravenej, doplnenej a/alebo správne vystavenej Faktúry Objednávateľovi.
2. Lehota splatnosti faktúr podľa bodu 7. tohto článku Zmluvy je na základe vzájomnej dohody Strán Zmluvy dohodnutá na 60 (šesťdesiat) kalendárnych dní odo dňa jej doručenia Objednávateľovi vzhľadom na to, že predmet tejto Zmluvy je financovaný z prostriedkov európskych štrukturálnych a investičných fondov. Dojednanie dlhšej lehoty na splnenie peňažného záväzku bolo medzi Stranami Zmluvy dohodnuté v súlade s ustanovením § 340b ods. 1 Obchodného zákonníka.
3. Úhrada Faktúry bude realizovaná bezhotovostným prevodom na účet (IBAN) Poskytovateľa uvedený v tejto Zmluve. Faktúra sa považuje za uhradenú dňom odpísania fakturovanej sumy z príslušného účtu (IBAN) Objednávateľa.
4. Článok 4.
5. Ďalšie práva a povinnosti Strán Zmluvy
6. Pri plnení povinností podľa tejto Zmluvy je Poskytovateľ povinný postupovať s odbornou starostlivosťou. Poskytovateľ je povinný zabezpečiť poskytnutie Služieb prostredníctvom Odborníkov Poskytovateľa, ak si to charakter Služieb vyžaduje. Poskytovateľ je ďalej povinný viesť prezenčné listiny zúčastnených Odborníkov Poskytovateľa, ak Objednávateľ neurčí inak. Poskytovateľ je povinný na plnenie Zmluvy nasadiť len tých Odborníkov Poskytovateľa, ktorých uviedol v súťažnej ponuke vo Verejnom obstarávaní. Výmena týchto Odborníkov Poskytovateľa bez predchádzajúceho písomného súhlasu Objednávateľa je neprípustná. ~~V opačnom prípade je Objednávateľ oprávnený od Zmluvy odstúpiť.~~
7. Poskytovateľ môže navrhnúť nahradenie Odborníka Poskytovateľa v nasledovných prípadoch:
   1. v prípade smrti,
   2. choroby alebo úrazu odborníka, ktoré sú prekážkou tomu, aby Poskytovateľ prostredníctvom tohto odborníka riadne poskytoval službu,
   3. ak sa náhrada odborníka stane nevyhnutnou z akýchkoľvek iných skutočností, ktoré Zhotoviteľ nemôže ovplyvniť (napr. výpoveď, vzdanie sa funkcie a pod.).
8. Ak je potrebné Odborníka Poskytovateľa nahradiť iným odborníkom, nový Odborník Poskytovateľa musí spĺňať rovnaké odborné a kvalifikačné predpoklady podľa podmienok Verejného obstarávania. V prípade náhrady Odborníka Poskytovateľa je Poskytovateľ povinný predložiť doklady podľa podmienok Verejného obstarávania.
9. Poskytovateľ nie je viazaný pokynmi Objednávateľa v prípade, že tieto sú v rozpore so všeobecne záväznými právnymi predpismi. Poskytovateľ je povinný bezodkladne oznámiť Objednávateľovi všetky okolnosti, ktoré zistil pri plnení svojich záväzkov stanovených Zmluvou, a ktoré môžu mať vplyv na zmenu pokynov Objednávateľa týkajúcich sa dosiahnutia účelu sledovaného Zmluvou.
10. Objednávateľ je oprávnený kedykoľvek požadovať od Poskytovateľa poskytnutie informácií o stave plnenia tejto Zmluvy a/alebo o predloženie príslušných dokumentov, za účelom priebežnej kontroly plnenia tejto Zmluvy. Objednávateľ je osobitne oprávnený vykonať u Poskytovateľa kontrolu dodržiavania všeobecne záväzných pracovno-právnych predpisov, všeobecne záväzných právnych predpisov v oblasti bezpečnosti a ochrany zdravia pri práci, všeobecne záväzných právnych predpisov v oblasti sociálneho zabezpečenia, ak sa na Poskytovateľa tieto predpisy vzťahujú a/alebo dať podnet orgánom oprávneným vykonávať kontrolu na výkon takejto kontroly a Poskytovateľ je v tejto súvislosti povinný výkon predmetnej kontroly strpieť a poskytnúť Objednávateľovi a/alebo orgánom oprávneným vykonávať kontrolu pri jej výkone súčinnosť.
11. Poskytovateľ je povinný strpieť výkon kontroly a vnútorného auditu, vytvoriť vhodné podmienky a poskytnúť súčinnosť na ich vykonanie oprávneným orgánom; v prípade porušenia tejto povinnosti môžu byť Poskytovateľovi uložené pokuty v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
12. Poskytovateľ je povinný strpieť výkon kontroly a/alebo auditu a poskytnúť súčinnosť pri výkone kontroly a/alebo auditu orgánu oprávnenému vykonávať kontrolu a/alebo audit podľa zákona   
    č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „**Zákon o príspevku poskytovanom z EŠIF**“), podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a podľa článku 72 a nasl. Nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú **spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006,** Ú. v. EÚ L 347, 20.12.2013, s. 320 – 469 (ďalej len „**Nariadenie č. 303/2013**“) a/alebo subjektom a osobám povereným oprávnenými orgánmi podľa Zákona o príspevku poskytovanom z EŠIF a podľa článku 72 a nasl. Nariadenia č. 1303/2013 na výkon kontroly.
13. Poskytovateľ je povinný zaviazať svojich subdodávateľov alebo akékoľvek 3. (tretie) osoby, ktoré sa budú podieľať na plnení tejto Zmluvy, strpieť výkon kontroly a/alebo auditu a poskytnúť súčinnosť pri výkone kontroly a/alebo auditu v zmysle ustanovenia bodu 6. tohto Článku Zmluvy.
14. Poskytovateľ je povinný zachovávať mlčanlivosť o všetkých informáciách, s ktorými prišiel do styku v súvislosti s plnením tejto Zmluvy. Poskytovateľ je pri plnení tejto Zmluvy povinný postupovať tak, aby neohrozoval a/alebo nepoškodzoval dobré meno Objednávateľa, Prijímateľov a/alebo ich oprávnené záujmy. Poskytovateľ je povinný zaviazať svojich subdodávateľov alebo akékoľvek 3. (tretie) osoby, ktoré sa budú podieľať na plnení tejto Zmluvy, zachovávať mlčanlivosť o všetkých informáciách, s ktorými prišli do styku v súvislosti s plnením tejto Zmluvy.
15. Na plnenie tejto Zmluvy môže Poskytovateľ využiť subdodávateľov. Poskytovateľ je povinný pri uzatvorení Zmluvy uviesť zoznam subdodávateľov, ktorý obsahuje údaje o všetkých známych subdodávateľoch Poskytovateľa v čase uzatvorenia tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov pre príslušnú časť tvorí Prílohu č. 1 tejto Zmluvy (ďalej len „**Príloha č. 3**“) a obsahuje okrem uvedených údajov aj podiel plnenia z Zmluvy v percentách a stručný opis predmetu subdodávok.
16. Využitím subdodávateľov na plnenie tejto Zmluvy nie je dotknutá zodpovednosť Poskytovateľa za plnenie tejto Zmluvy.
17. Poskytovateľ je povinný písomne oznámiť Objednávateľovi akúkoľvek zmenu údajov uvedených v Prílohe č. 1, pričom na túto zmenu sa vyžaduje súhlas Objednávateľa v zmysle podmienok tejto Zmluvy. Objednávateľ je povinný sa písomne vyjadriť bez zbytočného odkladu od obdržania písomného oznámenia Poskytovateľa o zmene údajov uvedených v Prílohe č. 1, či so zmenenými údajmi súhlasí. Objednávateľ nesmie súhlas bezdôvodne odmietnuť. Ak sa Objednávateľ k písomnému oznámeniu Poskytovateľa nevyjadrí do 5 (piatich) pracovných dní, má sa za to, že Objednávateľ so zmenenými údajmi súhlasí. Pre odstránenie akýchkoľvek pochybností platí, že zmena údajov uvedených v Prílohe č. 1 si nevyžaduje formu dodatku k tejto Zmluve.
18. V prípade zmeny subdodávateľa je Poskytovateľ povinný písomne oznámiť Objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Navrhovaný nový subdodávateľ musí spĺňať všetky podmienky na subdodávateľov určených v rámci podmienok Verejného obstarávania, ak sa na neho vzťahujú. Na zmenu subdodávateľa sa vyžaduje súhlas Objednávateľa v zmysle podmienok tejto Zmluvy. Objednávateľ je povinný sa písomne vyjadriť bez zbytočného odkladu od obdržania písomného oznámenia Poskytovateľa o navrhovanom novom subdodávateľovi, či s použitím tohto navrhovaného nového subdodávateľa súhlasí. Objednávateľ nesmie súhlas s použitím navrhovaného nového subdodávateľa bezdôvodne odmietnuť. Ak sa Objednávateľ k písomnému oznámeniu Poskytovateľa nevyjadrí do 5 (piatich) pracovných dní, má sa za to, že Objednávateľ s použitím navrhovaného nového subdodávateľa súhlasí, pričom do času súhlasu zo strany Objednávateľa je Poskytovateľ povinný na plnenie tejto Zmluvy využiť pôvodného subdodávateľa.
19. Poskytovateľ nie je oprávnený postúpiť na 3. (tretiu) osobu akékoľvek pohľadávky založené na tejto Zmluve. Poskytovateľ nie je oprávnený jednostranne započítať akékoľvek svoje pohľadávky voči akýmkoľvek pohľadávkam Objednávateľa voči Poskytovateľovi.
20. Strany Zmluvy sú zodpovedné za škodu spôsobenú 2. (druhej) Strane Zmluvy porušením povinností v zmysle tejto Zmluvy a príslušných zákonných ustanovení.
21. Zodpovednosť za škodu spôsobenú neplnením povinností v zmysle tejto Zmluvy a príslušných zákonných ustanovení je vylúčená v prípadoch spôsobených okolnosťami vylučujúcimi zodpovednosť.
22. Strany Zmluvy sa zaväzujú k vyvinutiu maximálneho úsilia na predchádzanie škodám a na minimalizáciu vzniknutých škôd. V rámci tejto prevenčnej povinnosti sú Strany Zmluvy povinné najmä rešpektovať vzájomné zadania, pokyny a odporučenia, ktoré sú významné z hľadiska plnenia predmetu tejto Zmluvy.
23. Ak niektorá zo Strán Zmluvy pri plnení tejto Zmluvy zistí prekážku, ktorá znemožňuje riadne plnenie predmetu Zmluvy dohodnutým spôsobom, oznámi to bezodkladne 2. (druhej) Strane Zmluvy a začne s ňou okamžite rokovať v dobrej viere o odstránení takejto prekážky. Strany Zmluvy sa zaväzujú, že vyvinú všetko možné úsilie potrebné na dosiahnutie dohody o zmene práv a povinností, ktorých sa táto prekážka dotkla tak, aby bol naplnený účel tejto Zmluvy.
24. Poskytovateľ je povinný riadne vysporiadať so všetkými dotknutými fyzickými osobami práva a povinnosti súvisiace s ochranou ich osobných údajov v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**Nariadenie**“) a/alebo v zmysle iných príslušných všeobecne záväzných právnych predpisov krajín, na ktoré sa Nariadenie nevzťahuje, a to tak, aby ich riadne a platne mohol poskytnúť Objednávateľovi a/alebo orgánom kontroly.
25. Poskytovateľ sa zaväzuje dodržiavať pri plnení tejto Zmluvy všetky všeobecne záväzné právne predpisy vzťahujúce sa alebo súvisiace so zabezpečením Služieb. Poskytovateľ sa zaväzuje, že bude pri plnení tejto Zmluvy plne rešpektovať aj pokyny Objednávateľa, pokiaľ s nimi bude riadne oboznámený. Poskytovateľ sa v súlade so znením ustanovenia tohto bodu zaväzuje dodržiavať najmä, nie však výlučne, predpisy súvisiace s bezpečnosťou a ochranou života, zdravia a majetku osôb, pobytom štátnych občanov Slovenskej republiky v zahraničí, autorskými právami a právami súvisiacimi s autorským právom, s ochranou osobnosti v zmysle príslušných ustanovení zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“), s ochranou osobných údajov a pod., ak sa na plnenie Zmluvy vzťahujú. Poskytovateľ zodpovedá výlučne sám za dodržiavanie príslušných právnych predpisov iných krajín v prípade, ak sa budú na plnenie Zmluvy vzťahovať. Pokiaľ sa na plnenie povinností zo Zmluvy vyžaduje osobitné písomné plnomocenstvo zo strany Objednávateľa, je Objednávateľ na základe písomnej požiadavky Poskytovateľa povinný v nevyhnutnom rozsahu a na nevyhnutný čas Poskytovateľovi takéto plnomocenstvo vystaviť.
26. Poskytovateľ má povinnosť prijať všetky nevyhnutné opatrenia s cieľom predísť akejkoľvek situácii, ktorá by mohla ohroziť nestranné a objektívne plnenie Zmluvy. Konflikt záujmov by mohol vzniknúť najmä v dôsledku ekonomických záujmov, politickej alebo národnej spriaznenosti, rodinných či citových väzieb alebo akýchkoľvek iných vzťahov alebo spoločných záujmov. Každý konflikt záujmov, ktorý vznikne počas plnenia Zmluvy, musí byť bezodkladne písomne oznámený Objednávateľovi. V prípade konfliktu záujmov Poskytovateľ okamžite prijme všetky opatrenia potrebné na jeho ukončenie.
27. Poskytovateľ je povinný poskytovať Služby podľa tejto Zmluvy s náležitou starostlivosťou a efektívnosťou v súlade s najlepšími profesionálnymi zvyklosťami. Podrobnejší rozsah požadovaných Služieb poskytovaných Poskytovateľom a povinností Poskytovateľa je stanovený v ostatných ustanoveniach Zmluvy a vo Verejnom obstarávaní. Poskytovateľ je povinný zdržať sa vytvorenia vzťahov, ktoré by mohli ohroziť jeho nezávislosť alebo nezávislosť svojich zamestnancov a/alebo tretích osôb (subdodávateľov).
28. Poskytovateľ je povinný konať lojálne a nestranne a v súlade s pravidlami alebo etickým kódexom svojej profesie a s primeranou diskrétnosťou. Predovšetkým je povinný zdržať sa vydávania akýchkoľvek verejných vyhlásení týkajúcich sa Projektu alebo Služieb bez predchádzajúceho súhlasu Objednávateľa. Nesmie sa zapájať do žiadnych aktivít, ktoré sú v rozpore s jeho povinnosťami podľa tejto Zmluvy. Nesmie bez predchádzajúceho písomného súhlasu Objednávateľa žiadnym spôsobom zaväzovať, a o tejto svojej povinnosti je povinný informovať tretie strany.
29. Poskytovateľ podpisom tejto Zmluvy potvrdzuje, že bol oboznámený s predmetom a účelom Zmluvy a cieľom Projektu a/alebo Aktivít.
30. Poskytovateľ je povinný ku dňu podpisu tejto Zmluvy predložiť Objednávateľovi potvrdenie o poistení zodpovednosti za škodu spôsobenú pri výkone profesie alebo potvrdenie o poistení zodpovednosti za škodu podnikateľa vo výške Celkovej ceny, pričom toto poistenie je povinný udržiavať platné a účinné počas trvania tejto Zmluvy.
31. V prípade, ak Poskytovateľom je skupina dodávateľov v zmysle podmienok Verejného obstarávania, sú všetci členovia skupiny dodávateľov zaviazaní z tejto Zmluvy voči Objednávateľovi spoločne a nerozdielne.
32. Článok 5.
33. Sankcie
34. Strany Zmluvy sa dohodli, že v prípade porušenia povinnosti Poskytovateľa uvedenej:
35. v ustanovení Článku 4. bod 5., 6. a/alebo 8. tejto Zmluvy, vzniká Objednávateľovi právo na zmluvnú pokutu vo výške 0,01 % denne z Celkovej ceny, a to za každý, aj začatý deň omeškania,
36. v ustanovení Článku 4. bod 25. tejto Zmluvy, vzniká Objednávateľovi právo na zmluvnú pokutu vo výške 0,1 % denne z Celkovej ceny, a to za každý, aj začatý deň omeškania.
37. Objednávateľ je oprávnený popri zmluvnej pokute požadovať aj náhradu škody spôsobenej porušením povinnosti, na ktorú sa vzťahuje zmluvná pokuta, pričom výška zmluvnej pokuty sa nezapočítava na náhradu škody.
38. Zmluvná pokuta a/alebo náhrada škody v zmysle ustanovenia tohto Článku Zmluvy je splatná do 15 (pätnástich) kalendárnych dní odo dňa doručenia písomnej výzvy Objednávateľa na jej zaplatenie Poskytovateľovi.
39. Zmluvnú pokutu je Objednávateľ oprávnený jednostranne započítať proti pohľadávke Poskytovateľa zo zaplatenia príslušnej Faktúry. Zaplatením zmluvnej pokuty nezaniká povinnosť Poskytovateľa zabezpečená zmluvou pokutou.
40. V prípade omeškania Objednávateľa s úhradou ceny, má Poskytovateľ právo na úroky z omeškania vo výške určenej príslušným právnym predpisom, a to zo sumy dlžnej ceny podľa Faktúry, ktorá zo strany Objednávateľa nebola včas uhradená.
41. Článok 6.

**Trvanie Zmluvy a jej ukončenie**

1. Táto Zmluvy sa uzatvára na dobu určitú, do uplynutia 24 (dvadsaťštyri) mesiacov odo dňa nadobudnutia jej účinnosti a zahŕňa lehotu výstavby Diela/Projektu, administratívne a legislatívne ukončenie Projektu (kolaudácia Diela) a prípravu záverečnej správy Stavebného dozoru.
2. Pred uplynutím trvania tejto Zmluvy v zmysle ustanovenia bodu 1. tohto Článku Zmluvy možno túto Zmluvu ukončiť:
3. kedykoľvek písomnou dohodou Strán Zmluvy,
4. písomnou výpoveďou Objednávateľa, pričom výpovedná lehota je 2 (dva) mesiace a začína plynúť 1. (prvým) kalendárnym dňom mesiaca nasledujúceho po mesiaci, v ktorom bola výpoveď doručená Poskytovateľovi,
5. odstúpením od tejto Zmluvy.
6. Ukončenie tejto Zmluvy nemá vplyv na trvanie tých ustanovení Zmluvy, z ktorých povahy vyplýva, že majú trvať aj po ukončení trvania tejto Zmluvy.
7. Každá zo Strán Zmluvy je oprávnená odstúpiť od tejto Zmluvy v zmysle príslušných ustanovení všeobecne záväzných právnych predpisov, najmä zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“), Zákona o verejnom obstarávaní ako aj dôvodov uvedených v tejto Zmluve.
8. Objednávateľ je oprávnený odstúpiť od tejto Zmluvy v prípade, ak Poskytovateľ poruší ktorúkoľvek z jeho povinností uvedených v článku 4. bod 1., bod 5., bod 7., bod 8., bod 14., bod 23 tejto Zmluvy.
9. Objednávateľ je oprávnený odstúpiť od tejto Zmluvy v prípade, že je Poskytovateľ v likvidácií, Poskytovateľ na seba podal alebo bol voči nemu podaný návrh na vyhlásenie konkurzu alebo na povolenie reštrukturalizácie, alebo ak sa nachádza v akejkoľvek obdobnej situácii, ktorá vyplynie z podobného postupu, ktorý ustanovujú všeobecne záväzné právne predpisy platné a účinné v štáte, ktorého právnym poriadkom sa Poskytovateľ spravuje.
10. Objednávateľ je oprávnený odstúpiť od tejto Zmluvy v prípade, že Objednávateľovi nebudú na plnenie tejto Zmluvy poskytnuté finančné prostriedky z európskych štrukturálnych a investičných fondov v rámci programu Kvalita životného prostredia.
11. Odstúpenie od Zmluvy oznámi odstupujúca Strana Zmluvy druhej Strane Zmluvy písomne doporučenou zásielkou, po tom, ako sa o podstatnom porušení Zmluvy dozvedela. Odstúpenie od Zmluvy je účinné dňom preukázateľného doručenia druhej Strane Zmluvy.
12. Odstúpením od Zmluvy nezanikajú práva a povinnosti zo Zmluvy, ktoré Strany Zmluvy nadobudli pred dňom doručenia odstúpenia od Zmluvy. Odstúpením od Zmluvy nezaniká ani nárok na náhradu škody vzniknutej porušením povinnosti, ani právo na zmluvné pokuty a ani právo na úroky z omeškania.
13. Článok 7.
14. Doručovanie
15. V prípade, ak si majú Strany Zmluvy niečo písomne doručiť (ďalej len „**Zásielka**“), budú Zásielku doručovať na adresu sídla druhej Strane Zmluvy uvedenú v záhlaví tejto Zmluvy. V prípade, ak sa Strany Zmluvy dohodnú na doručovaní niektorých Zásielok elektronickou formou, budú Strany Zmluvy takúto Zásielku doručovať na e-mailovú adresu druhej Strany Zmluvy uvedenú v záhlaví tejto Zmluvy alebo na inú adresu písomne oznámenú druhej Strane Zmluvy (ďalej len „**E-mailová adresa**“).
16. V prípade, ak sa Zásielku nepodarí doručiť na:
17. Korešpondenčnú adresu, považuje sa Zásielka za doručenú dňom jej vrátenia ako nedoručenej, a to aj v tom prípade, ak sa adresát o nedoručení Zásielky nedozvedel,
18. E-mailovú adresu, považuje sa Zásielka za doručenú uplynutím 3. (tretieho) kalendárneho dňa odo dňa odoslania takejto Zásielky na E-mailovú adresu.
19. Strany Zmluvy sú povinné bezodkladne si oznámiť zmenu Korešpondenčnej adresy a/alebo   
    E-mailovej adresy na doručovanie Zásielok ako aj zmenu údajov kontaktných osôb uvedených v záhlaví tejto Zmluvy.

**Článok 8.**

**Záverečné ustanovenia**

1. Táto Zmluvy nadobúda platnosť dňom jej podpisu oboma Stranami Zmluvy, pričom rozhodujúcim je neskorší dátum jej podpisu a účinnosť dňom nasledujúcim po dni jej zverejnenia na webovom sídle Objednávateľa (ustanovenie § 47a ods. 1 Občianskeho zákonníka).
2. Poskytovateľ berie na vedomie, že táto Zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorýchzákonov (zákon o slobode informácií) v znení neskorších predpisov.
3. Ak záväzkový vzťah vyplývajúci z tejto Zmluvy, s ohľadom na právne postavenie Strán Zmluvy, nespadá pod vzťahy uvedené v ustanovení § 261 Obchodného zákonníka, Strany Zmluvy vykonali v súlade s ustanovením § 262 ods. 1 Obchodného zákonníka voľbu práva a podpisom tejto Zmluvy výslovne súhlasia, že ich záväzkový vzťah vyplývajúci z tejto Zmluvy sa riadi Obchodným zákonníkom tak, ako to vyplýva zo záhlavia tejto Zmluvy.
4. Strany Zmluvy vyhlasujú, že osoby, ktoré v ich mene/za nich túto Zmluvu podpisujú, sú plne oprávnené a spôsobilé na takéto konanie, ktoré platne a účinne zaväzuje tú Stranu Zmluvy, v mene ktorej/za ktorú tieto osoby konajú.
5. Každé ustanovenie tejto Zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov neúčinné alebo neplatné, bude neúčinné alebo neplatné iba v rozsahu tejto neúčinnosti alebo neplatnosti a ostatné ustanovenia tejto Zmluvy budú i naďalej záväzné a v plnom rozsahu účinné a platné. V prípade takejto neúčinnosti alebo neplatnosti budú Strany Zmluvy v dobrej viere rokovať, aby sa dohodli na zmenách alebo úpravách tejto Zmluvy, ktoré sú potrebné na realizáciu jej zámerov z hľadiska tejto neúčinnosti alebo neplatnosti.
6. Strany Zmluvy sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich s touto Zmluvou zmierlivou cestou. V prípade ak nedôjde k vyriešeniu sporov zmierlivou cestou, tieto sa budú riešiť pred vecne a miestne príslušným súdom v Slovenskej republike.
7. Zmeny tejto Zmluvy je možné vykonať len vo forme písomných a očíslovaných dodatkov k tejto Zmluve podpísanými oboma Stranami Zmluvy, a to za podmienok ustanovených Zákonom o verejnom obstarávaní.
8. Táto Zmluva je vyhotovená v 5 (piatich) rovnopisoch, pričom 3 (tri) rovnopisy sú určené pre potreby Objednávateľa a 2 (dva) rovnopisy je určený pre potreby Poskytovateľa.
9. Strany Zmluvy vyhlasujú, že si túto Zmluvu prečítali, jej obsahu porozumeli a vyhlasujú, že táto Zmluva vyjadruje ich vážnu, slobodnú a určitú vôľu, a že nebola uzatvorená v tiesni ani za nápadne nevýhodných podmienok, na znak čoho ju podpisujú.
10. Neoddeliteľnou súčasťou tejto Zmluvy sú nasledovné prílohy:
11. Príloha č. 1: Zoznam subdodávateľov pre príslušnú časť.

V ..................., dňa ............... V ..................., dňa ................

Za Objednávateľa: Za Poskytovateľa:

............................................... ................................................

Miroslav Ledecký, starosta obce meno, priezvisko, funkcia